text: M@RC - El Pantà
  Adreça: Carretera de Godall a la Galera
  Conjunt d'estructures hidraúliques format per dos pous entre mig del quals i, una mica més enretirats, es situen uns abeurados. A la part superior d'un dels abeuradors hi ha una figura de Sant Antoni, sobre rajoles.
  Tipus monument: Civil. Pantà.
  Localització: Es troba al costat de la carretera que va de Godall a la Galera.
  Es tracta d'un conjunt d'estructures format per dos pous de pedra gran ben escairada, de plant quadrada, però interior circular, i amb estructura de ferro per sostenir la corriola. En un d'ells es pot llegir l'any 1930. Entre aquests pous i una mica enretirat es disposen uns abeuradors de pedra tallada que canalitzen l'aigua des de l'altra banda mitjançant una canalització sostinguda per dos pilars. A la part superior d'un dels abeuradors i recolzat sobre rajoles hi ha un plafó de Sant Antoni, protector dels animals.
  Aquest conjunt d'estructures es troben a l'entrada de la carretera que va a la Galera, a l'altra costat del barranc de la Caldera que travessa subterràniament tot Godall des de que es va cobrir aquest. Anteriorment els abeurador estaven situats a l'altra banda del barranc, però les pluges impedien l'accés. Per aquest motiu, probablement cap el 1930, es va canviar de lloc.